Geen keer aan Vicki | Netwerk24
Die geskorste SARS-kommissaris, Tom Moyane, sal nie vervolg word vir die beweerde aanranding van 'n 17-jarige meisie, wat die ma van sy kleinkind is nie, het die Nasionale Vervolgingsgesag (NVG) bevestig.
Polisie ontken tekort aan voertuie in Mdantsane
Die Crusaders se afrigter, Scott Robertson, het vyf veranderinge aan sy span aangebring vir Saterdag se kwarteindstryd teen die Haaie in Christchurch.
'Hokkiehou' nie toelaatbaar by Britse Ope
Die Royal & Ancient het daarop gesinspeel dat spelers vandeesweek gediskwalifiseer sal word indien hulle met die Phil Mickelson-slenter vorendag kom.
Hoe gemaak met die losvoorspelers, die losskakels, die slotte en op regtervleuel?
Die Suid-Afrikaanse Inkomstediens het 'n hofsaak aanhangig gemaak teen Tullow Oil waarin Christo Wiese betrek word.
Werk vir vier dae, maar word steeds vir vyf betaal? Dit klink te goed om waar te wees, maar dis hoe die Kiwi's dit begin doen.
M&R beklink R4 mjd. se kontrakte
Die toekoms lyk skielik baie rooskleurig vir die konstruksiemaatskappy Murray & Roberts (M&R).
Geen keer aan Vicki
Deur Mieke Hofmeyr 28 September 2014 22:50
Vicki Fourie (24) is 'n voorbeeld vir talle jongmense wat deur 'n moeilike tyd gaan en weer hul pad wil vind. Sy was die grootste deel van haar lewe doof. Mieke Hofmeyr het met haar gesels oor haar nuwe boek en die prosedure wat haar gehelp het om haar kat se "miaau" vir die eerste keer te hoor.
Sy is sprankelend en 'n lopende voorbeeld van die woordeboekdefinisie van 'n rolmodel. Vicki Fourie was in 2009 Mej. Dowe Suid-Afrika en in 2010 in Las Vegas die eerste prinses in die Mej. Dowe Internasionaal-kompetisie.
Sy het haar eerste boek en memoire, Viva la Vicki!, in 2012 bekend gestel, en haar nuwe boek, God Lief My, is vroeër dié maand uitgereik.
Alleen maar nie alleen
Vicki sê sy het baie alleen en uitgesluit gevoel toe sy op hoërskool was.
Sy het inspirasie gevind in die boek getitel Power to ­Soar. "My omstandighede het dieselfde gebly, maar iets binne my het die wêreld se verskil gemaak. En só het my toekoms verander," vertel Vicki.
Sy sê dié boek het haar nie net die krag gegee om op te staan en aan te beweeg nie, maar haar ook laat besef sy is nie die enigste mens wat soms alleen voel nie.
"Verwarring kom wanneer ons ons identiteit soek by die verkeerde plekke, soos by vriende, die skool, sport, ensovoorts. Daardie goed het ons nie gemaak nie. Hoekom sal ons aanvaarding dáár gaan soek?"
Dit is Vicki se hoop vir haar boek om dié verwarring te bespreek.
Sy sê sy wil jong mense help om "hul identiteite in God te vind", nes sy haar eie het. God Lief My raak temas aan soos vrees, vergifnis, vriendskap, respek en seksualiteit.
Dapper om te deel
Vicki bied gereeld motiveringspraatjies aan om mense met haar verhaal van dapperheid en uithouvermoë te inspireer. Hoe doen sy dit?
"Ek deel uit my alledaagse ervarings. Ek hou dit persoonlik, en dit bly 'n getuienis. Dít is wat mense aanraak; wanneer jy eerlik is, maar tog positief bly."
Sy sê sy groei ook self daardeur. "Elke optrede was tot dusver besonders gewees. Ek is 'n ryker mens ná vyf jaar se optredes."
Vicki is dalk 'n inspirasie vir ander, maar sy het ook mense nodig om haar gegrond te hou. "Ek het 'n wonderlike gesin wat my nog altyd bystaan, ondersteun en saam met my drome droom," sê sy.
Lae én hoë note
Vir iemand wat nie biologie het nie, was die verduideliking van Vicki se kogleêre inplanting vir my meer Grieks as 'n algebrasom. Sy het haar eerste kogleêre inplanting in Augustus verlede jaar gekry.
"Ek het gehoorverlies van 97% gehad, maar met my gehoor­apparate kon ek ongeveer 40% hoor. Ná my inplanting kan ek ongeveer 80% hoor in my regteroor. Dit raak al hoe beter.
"Dalk hoor ek een van die dae 100%," sê sy opgewonde. "Ek kan nou hoë én lae klanke hoor.
"Om vir die eerste keer my kat te kon hoor miaau, was vir my 'n groot hoogtepunt. Ek kon dit nooit voorheen hoor nie, want die frekwensies was te hoog."
Daar is natuurlik risiko's verbonde aan so 'n prosedure en dié risiko's het Vicki lank in die gesig gestaar.
"Ek het twee jaar geworstel met die idee. Op die ou einde moes ek self besluit, en toe ek het, het ek vrede gehad," voeg sy by. "Ek het geweet ek wil nie aan die einde van my lewe kom en wonder 'wat as' nie.
"Ek moes eenvoudig die kans vat. Soms moet 'n mens 'n keuse maak en net jou oë toeknyp en dit doen.
"Ek was maar senuweeagtig, want soos met elke nuwe ding weet jy nie wat om te verwag nie. Maar dit was een van die beste besluite wat ek geneem het."
God Lief My is by verskeie takke van Bargain Books en Exclusive Books beskikbaar. Jy kan dit ook by ​Voelgoedwinkel of direk by Vicki bestel. "Ek sal die boek teken," sê sy. Stuur e-pos na vickifourie­@­yahoo.­com.
Meer oor Vicki
Haar motto in die lewe is: "Dapperheid is nie 'n gawe nie, dis 'n keuse."
Al het sy net 3% gehoor gehad, kon sy soos 'n horende praat. Sy het van jongs af leer lippelees.
Sy het 'n twee jaar lange internet-skryfkunskursus in haar matriekjaar voltooi.
Tot dusver het sy meer as 120 artikels in plaaslike en internasionale tydskrifte gepubliseer.
Sy het in 2010 die tydskrif Cosmopolitan se Fun Fearless Female-prys vir haar motiveringspraatjies gewen.